Lav et referat af nedenstående tekst:

Tekst:
Børn med skuespillerdrømme og talent, og som har lyst til at blive en del af næste års julekalender, inviteres til åben casting 25. og 26. august i Aalborg. TV 2 og Deluca Film kan endnu ikke løfte sløret for den kommende julekalenders handling, og hvor historien udspilles men garanterer igen for ægte julestemning, nye eventyr og masser af spænding. Til at skabe dette skal der bruges en række nye børneskuespillere, og specifikt leder Deluca Film efter drenge og piger i alderen 10-12 år samt 15-18 år. - Vi håber rigtig meget på, at der dukker en masse talentfulde unge mennesker op, der går rundt med en lille skuespillerdrøm i maven, siger producent og direktør for det århusianske filmselskab, Morten Rasmussen. Castingen kommer til at foregå på den måde, at casterne tager hvert enkelt fremmødte ind til en individuel samtale, som indebærer en kort prøvefilmning. - Det er selvfølgelig altid en fordel med skuespillererfaring, men det er absolut ikke et krav, og vi opfordrer virkelig alle interesserede til at dukke op til castingen og give et bud. Måske har han/hun lige det, vi leder efter, opfordrer caster Irene Kristensen. Deluca Film gør opmærksom på, at der godt kan være ventetid, og at det derfor er en god ide at medbringe noget til at fordrive tiden med. Optagelserne kommer til at foregå i Jylland og falder i to perioder, fra sidst i januar til først i april og igen fra midt i maj til først i juli. Castingen foregår i Aalborg Kongres og Kulturcenter, Europa Plads 4, 9000 Aalborg, 25. og 26. august mellem klokken 11 og 16. Yderligere information findes på www.delucafilm.dk

Referat:
Deluca Film, som stod bag sidste års julekalender "Ludvig og Julemanden", søger medvirkende til ny julekalender der skal vises på TV 2 i 2013.